**НАРОДНО ЧИТАЛИЩЕ „ФАР-1946“ град БУРГАС**

**Изх.№103/06.11.2018 г.**

 **ДО**

 **Г-Н ДИМИТЪР НИКОЛОВ**

 **КМЕТ**

 **ОБЩИНА БУРГАС**

**На основание чл.26/а/ от Закона за народните читалища,**

**изпращаме Ви основните насоки за работата**

**на Народно читалище „Фар-1946“ град Бургас**

**през 2019 година**

 **ПРЕДСЕДАТЕЛ:**

 **ДЕНКА НГУЕН**

**Град Бургас ул.“Странджа планина“ № 20**

**Тел.: 0889 56 42 62**

**ПРЕДЛОЖЕНИЕ ЗА ДЕЙНОСТТА**

**НА НАРОДНО ЧИТАЛИЩЕ „ФАР-1946“ град БУРГАС**

 **ПРЕЗ 2019 ГОДИНА**

Народно читалище „Фар-1946“ Бургас е културно-просветно сдружение, създадено през 1946 година. Работи на територията на Община Бургас, с адрес на управление ул.“Странджа планина“ № 20. Разполага с библиотека, поддържа любителски формации, школи по изкуствата.Организира културни прояви, международни и национални конкурси и фестивали.Читалището осъществява функции по изпълнение на държавни и местни културни, просветни и социални задачи в партньорство с образователни, културни и социални институции и други граждански сдружения, заложени в програмата му за 2018 година.

**СИЛНИ СТРАНИ**

* Съхранена идентичност
* Методически и професионално добре подготвени кадри
* Екипност
* Ползва се с авторитет пред общественоста
* Разнообразна и непрекъснато обновяваща се културно-просветна дейност с възрастни и подрастващи-гарант за развитието му през следващите години
* Мотивирано настоятелство
* Сравнително добра материална база
* Създадени партньорства с правителствени и неправителствени организации
* Дългогодишен опит и капацитет за работа със социални, образователни и културни институции
* Съвместява утвърдени форми за работа с модерни и отговарящи на времето послания
* Осъществява успешна симбиоза между всички читалищни звена в реализирането на цялостната културно-образователна програма
* Ремонтираната част от помещенията дава възможност да заработят много нови школи и състави

**СЛАБИ СТРАНИ**

* Липсват модерни технически средства за водене на занятия
* Затруднения при изготвяне на проекти

**ЗАКОНОВА БАЗА**

 Като юридическо лице с нестопанска цел читалището осъществява дейността си в съответствие с Устава на читалището, разпоредбите на Закона за народните читалища, Закона за обществените библиотеки и Закона за закрила и развитие на културата; стриктно спазва законодателството в Република България и Конституцията.

**МИСИЯ**

Да съхрани и развива духовните традиции, националната идентичност и историческата памет на населението, припомняйки величието на българския дух и да внушава самочувствие на бургазлии като граждани на Европейския съюз. Да култивира благоприятна среда за развитие и изява. Да привлича младите и обществено ангажираните хора от квартала.

**ВИЗИЯ**

Визията на читалището е за организация, която създава среда за съхранение и популяризиране на традиционната българска култура и ценности (чрез ФК „Гергьовче“, ФК „Велека“); която осигурява условия за образование и културно обогатяване (чрез музикални школи, вокални групи, ВФ „Ангира“, арт ателие, творческа работилница за деца и за възрастни, театрален състав и чрез цялата си културна дейност) , за творческа изява ( конкурсите: „Читалището - пазител на българския дух“, „Светът е оцелял, защото се е смял“, “Бъдещето на България“- клавирен конкурс, Международен фестивал за славянска и западноевропейска музика).

**ЦЕННОСТИ**

* Толерантност и лоялност
* Равнопоставеност в организацията
* Доверие и уважение
* Насърчаване на творчеството
* Отговорност
* Екипност
* Сътрудничество
* Стремеж към устойчиво развитие

**ОСНОВНИ ЦЕЛИ**

* Да насърчава участието на общността в читалищната дейност
* Да инициира нови форми на работа с цел приобщаване на различни общности към читалищната дейност
* Развива и обогатява културния живот на града
* Съхранява обичаите и традициите на българския народ
* Възпитава и утвърждава национално самосъзнание и преклонение към величието на българския дух

**ДЕЙНОСТИ**

**БИБЛИОТЕЧНО – ИНФОРМАЦИОННА ДЕЙНОСТ**

 Библиотеката при НЧ „ФАР- 1946” е разположена върху 120 кв.м. площ, разпределени в три зали – за възрастни, детски отдел и читалня и 2 книгохранилища. Общият библиотечен фонд е над 36 000 библиотечни материали –художествена, отраслова и справочна литература. Читателите на библиотеката са над 1 700, а посещенията – над 14 000.

 Библиотеката предлага свободен достъп до библиотечните фондове и до интернет пространството. Работи с библиотечен софтуер „АБ” (Автоматизирана библиотека). Разполага с 4 компютъра, обслужващи работещите и читателите. Във фонда на библиотеката годишно постъпват около 600 нови книги, закупени и от дарения . Поддържат се азбучен, систематичен, заглавен каталог и картотеки по литературознание, краезнание, религия и др. Библиотечната дейност се координира от трима библиотекари.

 Библиотеката инициира целогодишно събития свързани с основните и функции – информационна, културна, образователна и социална.

 Библиотеката като място за учене през целия живот, работи с читатели от всички възрастови групи. Приоритетна е работата с деца и ученици – от детска градина до гимназиален курс. В читалня системно се изнасят лекции по библиотечно – библиографски знания пред ученици от начален и прогимназиален курс, краеведски лекториуми и информационни витрини, популяризиране сред учениците на различните колекции по литературознание, по краезнание и др. През цялата година в библиотеката се провеждат разнообразни прояви свързани с четенето и книгата с цел формиране на трайни навици за четене и познаване на ползите от четенето. За читателите от отдела за възрастни организираме презентации, поднасящи информация за здравето, срещи с хора на изкуството, исторически беседи, родови срещи, беседи свързани с духовното израстване на личността и др. За читателите си библиотеката разработи краеведски проект, свързан с опознаването на места и забележителности от нашия край.

**ПЛАНИРАНИ ДЕЙНОСТИ ЗА 2019 година**

**януари**

Запознаване с библиотека и читалня на децата в ПДГ от ДГ „Слънце“ и ДГ „Ханс Кристиян Андерсен“

Организиране на срещи на ученици от ОУ „Васил Априлов“ с бургаските автори Борис Бухчев, Стана Апостолова

**февруари**

Ден на успение на св. Кирил-14.02.

Ден срещу агресията-24.02.

**март**

Конкурс за литературна творба, изобразително изкуство и възрожденска песен „ Читалището-пазител на българския дух“

Организиране на срещи на ученици от ОУ „Васил Априлов“ с бургаските автори Динко Динков и Ваньо Вълчев

**Април**

Онлайн конкурс за рисунка и фотография на хумористична тема посветен на Деня на хумора и сатирата

Пролетни празници-концерт на школите

Организиране на срещи на ученици от ОУ „Васил Априлов“ с бургаските автори Роза Боянова, Стоя Винар

**май**

Ден на Червения кръст

9 май - ден на Европа - концерт

Дванадесети национален клавирен конкурс „Бъдещето на България“

Посветен на 24 май – Ден на българската просвета и култура и на славянската писменост

**юни**

Международен фестивал на славянската и западноевропейска музика

Среща с творците – ръководители на школи от НЧ „Фар – 1946“

и НЧ „Любен Каравелов – 1940“ Бургас

**юли и август**

Краеведчески клуб – познаваме ли България

Организиране на летни читални за деца

**септември**

Съединението и Независимостта - предпоставки за демократична България

**октомври**

Потомците на Йоан Кукузел – 1.10. Международен ден на музиката

Лекция във връзка с трафика на хора

**ноември**

Будителите на съвремието – Празник с рецитации и песни посветени на будителите -1.11.

Образователен концерт съвместно с НЧ „Пробуда - 1929“ с.Равнец

**Декември**

Никулден - съвместно с НЧ „Изгрев – 1909“ Бургас

Коледни образователни концерти

Коледа с приятели

**ХУДОЖЕСТВЕНО-ТВОРЧЕСКА ДЕЙНОСТ**

В читалището работят:

**Фолклорен танцов клуб „Велека“** за начинаещи възрастни. Идеята е да продължим българската традиция в танцовото фолклорно изкуство. Ръководител е Дора Барева.

**Фолклорен клуб „Гергьовче“** за възрастни. Желанието ни е да посветим повече българи в магията на народните хора. Хореограф е Ивайло Стоянов.

**ВГ „Чародейци“** се състои от деца - начален курс под ръководството на вокалната педагожка Малина Бакалова.

**ВГ „Слънчеви капки“** с музикален ръководител Мария Митева въвежда в певческото изкуство деца от детските градини.

**Пиано и обща музикална култура** с преподаватели Емилия Дикова и Лора Стойчева. .

**Арт-работилничка за Изобразително и приложно изкуство „Дъга от мечти“** за изработване на пясъчни рисунки, декупаж, арткартички за развитие на креативност и творчество. Ръководител Гинка Милева.

**Творческа лаборатория** за деца и възрастни за прилагане на разнообразни техники на приложното изкуство, които дават възможност за себепознание и за себеизява. Преподавател Гергана Аврамова - Тодорова

**Неделно арт- ателие „Седем“** за деца, които се занимават с изобразително изкуство. Ръководител Юлия Ангелова.

**Краеведчески клуб**. НЧ „Фар-1946“, съвместно с Бургаска асоциация за екологичен селски туризъм осъществява периодически екскурзии чрез които нагледно се запознаваме с историята, етнографията, археологията и културата на предците ни.

**ВФ „Ангира“.** НЧ „Фар-1946“, съвместно с гръцко дружество „Пиргос“ поддържа хор за изпълнение на гръцки и български песни. Хорът е носител на много отличия. Участва в прояви на местно и национално ниво. Диригент е Александър Перпериев.

**Модерен балет „Фрея“** под ръководството на Диляна Бахматова работи с група за начинаещи танцьори.

**Детска театрална формация „Усмивка“** с художествен ръководител Румяна Кралева подготвя млади талантливи актьори.

**Литературен кръжок „Иван Апостолов“** с ръководител автора Динко Динков работи с ученици от гимназиален курс.

**ПРЕДЛОЖЕНИЕ ЗА ДЕЙНОСТТА**

**НА НАРОДНО ЧИТАЛИЩЕ „ФАР-1946“ град БУРГАС**

**ПРЕЗ 2019 ГОДИНА**

**ФИНАНСИРАНЕ НА ДЕЙНОСТИ ЗА 2018**

Предложение за издръжка на дейности от държавната субсидия за читалището както следва:

|  |  |  |
| --- | --- | --- |
| **№** | **ВИД ДЕЙНОСТ** | **ГОДИШНО** |
| **1.** | **ИЗДРЪЖКА** | **8 200** |
| 1.1. | Ел. енергия, ВИК | 4 000 |
| 1.2. | Телефон и интернет | 1 000 |
| 1.3. | Консумативи (канцеларски, хигиенни и др. разходи) | 1 000 |
| 1.4. | СОТ, застраховки |  1 000 |
| 1.5. | Текущи ремонти |  200 |
| 1.6. | Командировки | 1 000 |
| **2.** | **Дейности** | **6 660** |
| 2.1. | Библиотечна |  |
|  | * книги
 | 2 000 |
|  | * годишен абонамент
 |  200 |
|  | * софтуер и поддръжка
 |  500 |
| 2.2. | Любителски състави (гр. договори, осигуровки) |  960 |
| 2.3. | Културни прояви | 3 000 |
| **3.** | **Персонал** |  **45 186** |
| 3.1. | ФРЗ |  38 700 |
| 3.2. | Осигурителни вноски |  6 486 |
|  |  **ОБЩО:** |  **60 046** |
|  |  |  |

СПИСЪК

НА ЧЛЕНОВЕТЕ НА ЧИТАЛИЩНОТО НАСТОЯТЕЛСТВО И

ПРОВЕРИТЕЛНАТА КОМИСИЯ НА НЧ “ФАР-1946“ БУРГАС

ЧИТАЛИЩНО НАСТОЯТЕЛСТВО:

1. Председател – Денка Стоянова Нгуен

2. Член – Донка Янакиева Христова

3. Член – Евдокия Николаева Сотирова

ПРОВЕРИТЕЛНА КОМИСИЯ:

1. Председател – Дарин Господинов Радев

2. Член – Яна Христова Маврова

3. Член – Стоянка Иванова Щетинска